Diari Oficial de la Generalitat Valenciana


Sumari del DOGV 9606, del 30-05-2023 (2023/5836)

RESOLUCIÓ de 25 de maig de 2023, de la Vicepresidència i Conselleria d'Igualtat i Polítiques Inclusives, por la qual es prorroguen els acords d'acció concertada en matèria de serveis socials en el sector d'infància i adolescència per al període de l'1 de juliol al 31 d'octubre de 2023: servei d'intervencions tècniques en acolliments familiars en famílies educadores.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9606

Data del DOGV
:   30-05-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/5836


Data del document
:   25-05-2023

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * contracte administratiu

RESOLUCIÓ de 25 de maig de 2023, de la Vicepresidència i Conselleria d'Igualtat i Polítiques Inclusives, por la qual es prorroguen els acords d'acció concertada en matèria de serveis socials en el sector d'infància i adolescència per al període de l'1 de juliol al 31 d'octubre de 2023: servei d'intervencions tècniques en acolliments familiars en famílies educadores. [2023/5836]  
  
Vista la Resolució de 21 de desembre de 2020, de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials en el sector d'infància i adolescència: servei d'intervencions tècniques en acolliments familiars en famílies educadores.  
  
Antecedents de fet  
I) Per Resolució de 27 d'abril de 2021, de la Vicepresidència i Conselleria d'Igualtat i Polítiques Inclusives, es concedeixen els acords d'acció concertada del servei d'intervencions tècniques en acolliments familiars en famílies educadores per a l'any 2021 a les següents entitats: Associació Nueva Infancia (lot I), EMAFI Equip Multidisciplinar d'Atenció a la Família i Infància (lot II), Associació Centre TRAMA (lots III i IV) i Associació SPAM Servei Psicopedagògic d'Atenció al Menor (lot V).  
II) El 25 de maig de 2021, es formalitzen els acords d'acció concertada amb les entitats esmentades en l'apartat anterior amb efectes des de l'1 de maig de 2021 fins al 31 de desembre de 2021.  
III) El 30 de desembre de 2021, per Resolució de la Vicepresidència i Conselleria d'Igualtat i Polítiques Inclusives, es prorroguen els acords d'acció concertada en matèria de serveis socials en el sector d'infància i adolescència per a l'any 2022: servei d'intervencions tècniques en acolliments familiars en famílies educadores per un any de duració, de l'1 de gener al 31 de desembre de 2022.  
IV) Per Resolució de 23 de desembre de 2022, la Vicepresidència i Conselleria d'Igualtat i Polítiques Inclusives va dictar resolució en què s'aprova la segona pròrroga dels acords d'acció concertada en matèria de serveis socials en el sector d'infància i adolescència per al període de l'1 de gener de 2023 al 30 de juny de 2023: servei d'intervencions tècniques en acolliments familiars en famílies educadores.  
  
V) Per Resolució de 3 de maig de 2023, s'inicia novament el procediment de pròrroga en matèria de serveis socials en el sector de la infància i l'adolescència per al període de l'1 de juliol de 2023 al 31 d'octubre de 2023: servei d'intervencions tècniques en acolliments familiars en famílies educadores.  
VI) Les direccions territorials d'Igualtat i Polítiques Inclusives d'Alacant, Castelló i València informen sobre la conformitat de la prestació del servei de cadascuna de les entitats concertades del concert social i sobre el compliment dels requisits necessaris per a portar-lo endavant.  
VII) Finalitzat el termini d'audiència a les entitats concertades, totes manifesten la conformitat a la pròrroga del concert social durant el període de l'1 de juliol de 2023 al 31 d'octubre de 2023.  
  
Fonaments de dret  
I) La Llei 26/2018, de 21 de desembre, de la Generalitat, de drets i garanties de la infància i l'adolescència, en l'article 133 recull que les persones acollides tindran dret que la formació, l'acompanyament, la supervisió i l'orientació tècnica a través de professionals especialitzats amb què disposen la seua família acollidora li permeten exercir adequadament les seues funcions. Atenent les seues particulars necessitats també tindran dret a suport psicosocial específic que els permeta afrontar les difícils situacions viscudes.  
Així mateix, en l'article 145 estableix que les administracions públiques de la Generalitat, directament o a través d'entitats col·laboradores, prestaran a les xiquetes, xiquets i adolescents, a les famílies acollidores i a la família d'origen la col·laboració necessària per a l'assoliment dels objectius de l'acolliment, així com els suports de caràcter especialitzat, econòmic, jurídic o psicosocial que calguen en funció de les necessitats, característiques de l'acolliment i dificultats del seu acompliment.  
II) El Decret 35/2021, de 26 de febrer, del Consell, de regulació de l'acolliment familiar, estableix en l'article 41 que les persones acollides tindran dret a la supervisió, al suport, a l'orientació i a la intervenció tècnica a través de professionals especialitzats. A més, l'article 36.4 regula que són entitats col·laboradores per a la prestació del servei d'intervencions tècniques en acolliments familiars en família educadora les entitats d'iniciativa social concertades o contractades per la conselleria amb competència en matèria de protecció de la infància i l'adolescència per a la prestació del servei esmentat, en els termes que estableix el document de formalització subscrit per aquestes amb aquesta conselleria.  
D'altra banda, l'article 52, apartat f de l'esmentat decret regula com a dret de les famílies acollidores, rebre una preparació prèvia i contínua, seguiment, suport i intervenció tècnica especialitzada durant i al final dels acolliments familiars que duen a terme.  
III) La Llei 3/2019, de 18 de febrer, de la Generalitat, de serveis socials inclusius de la Comunitat Valenciana estableix en l'article 34, apartat 1.b l'acció concertada com a forma de provisió de les prestacions del Sistema Públic de Serveis Socials amb entitats privades d'iniciativa social.  
IV) El Decret 181/2017, de 17 de novembre, del Consell, desenvolupa l'acció concertada per a la prestació de serveis socials en l'àmbit de la Comunitat Valenciana per entitats d'iniciativa social i estableix en el títol VII els criteris de pròrroga dels concerts.  
V) La Resolució de 21 de desembre de 2020, de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials en el sector d'infància i adolescència: servei d'intervencions tècniques en acolliments familiars en famílies educadores, estableix en l'article 2 de l'annex I la possibilitat de prorrogar els concerts.  
VI) La Resolució esmentada en l'apartat anterior delega en la persona titular de la direcció general amb competència en matèria d'infància i adolescència, la resolució del procediment d'acció concertada a què aquella es refereix, i també la decisió respecte a la pròrroga dels concerts.  
No obstant això, de conformitat amb l'Acord d'1 d'abril de 2021, de la vicepresidenta i consellera d'Igualtat i Polítiques Inclusives, s'accepta l'abstenció presentada per la persona titular de la direcció general amb competència en matèria d'infància i adolescència i es reclama aquesta competència, així com la decisió respecte a la seua pròrroga.  
Per tot això i de conformitat amb el que s'estableix en la normativa esmentada, resolc:  
  
Primer  
Aprovar la pròrroga per quatre mesos, de l'1 de juliol de 2023 al 31 d'octubre de 2023, dels acords d'acció concertada en matèria de serveis socials en el sector d'infància i adolescència per a l'any 2023: servei d'intervencions tècniques en acolliments familiars en famílies educadores, aprovats en la Resolució de 27 d'abril de 2021, segons la següent distribució:  
  
LOT ENTITAT CIF DE L'ENTITAT IMPORT (€)  
I Asociación Nueva Infancia Q24434079 356.366,16 €  
II EMAFI T59883775 356.366,16 €  
III Associació Centre TRAMA E47167380 227.956,04 €  
IV Associació Centre TRAMA C58217185 227.956,04 €  
V Associació SPAM T88517070 112.535,90 €  
  
  
  
Segon  
L'aprovació de la pròrroga del concert social per al període de l'1 de juliol de 2023 al 31 d'octubre de 2023 per un import total d'1.281.180,30 €, s'efectua a càrrec del crèdit consignat en el programa pressupostari 313.30, Infància i adolescència, capítol IV, línia pressupostària S1120000, de la secció 16, del pressupost de despeses de la Vicepresidència i Conselleria d'Igualtat i Polítiques Inclusives per a l'any 2023.  
No obstant això, l'import per a l'any 2023 aprovat mitjançant aquesta resolució podrà revisar-se durant el termini de duració de la pròrroga del concert social, per resolució de l'òrgan competent de la conselleria, per a mantindre les condicions econòmiques del concert, dins de les disponibilitats pressupostàries i dels termes previstos en la Llei 2/2015, de 30 de març, de desindexació de l'economia espanyola tal com disposa l'article 33.2 del Decret 181/2017, de 17 de novembre, del Consell. Així mateix, el que s'ha exposat anteriorment queda condicionat a la disponibilitat de crèdit adequat i suficient en els pressupostos de la Generalitat per a l'exercici 2023.  
  
Tercer  
La present resolució de pròrroga serà objecte de publicació en el Diari Oficial de la Generalitat Valenciana i aquesta tindrà els efectes de la notificació a les entitats interessades, segons el que disposa l'article 45 de la Llei 39/2015, d'1 d'octubre, del procediment administratiu comú de les administracions públiques.  
  
Quart  
La pròrroga de la concertació dels serveis aprovada en aquesta resolució queda subjecta a la subscripció dels documents administratius de formalització de concert social, d'acord amb el que s'estableix en l'article 18 de l'annex I de la resolució de convocatòria.  
La formalització de les pròrrogues acordades, mitjançant una addenda al document de formalització de concert social subscrit en 2021, ha de realitzar-se dins del termini de trenta dies, comptadors des de l'endemà de la publicació de la present resolució en el Diari Oficial de la Generalitat Valenciana.  
  
València, 25 de maig de 2023.- La vicepresidenta del Consell i consellera d'Igualtat i Polítiques Inclusives: Aitana Mas Mas.